Vinni  Vallavolikogu

OTSUS

Pajustis				                                                    28.juuni 2018 nr 

Loa andmine vallavara rendile andmiseks
 ja lepingu sõlmimiseks kaugkütte taristu
 kasutamiseks ning kaugkütte korraldamiseks
 
Vinni vallale kuulub Laekvere asula kaugküttepiirkonnas soojatootmise taristu, mis on kasutusel kaugküttepiirkonna tarbijate soojusenergiaga varustamiseks. Kaugkütte teenust osutab  N.R. Energy OÜ, asukoht Järve küla, Toila vald 30331, Ida-Virumaa. Hetkel puuduvad teenuse osutamiseks vajaliku taristu kasutamise kirjalikud kokkulepped.

Lähtudes vajadusest määratleda õigused ja kohustused soojamajanduse korraldamisel ning arvestades reaalset olukorda, kus tehniliselt on võimalik Laekvere soojamajanduse taristut kasutada vaid ühel soojatootjal, siis soojamajanduse taristu kasutusse andmine läbi riigihanke ei ole eesmärgipärane ehk reaalses olukorras ei saa tagada vallavara säästlikku ja otstarbekat kasutust. Seega on mõistlik anda Vinni valla Laekvere asula soojamajanduse taristu praeguse soojatootja kasutusse otsustuskorras.

Tulenevalt eeltoodust ning vastavalt kohaliku omavalitsuse korralduse seaduse §  6 lõikele 1, Vinni Vallavolikogu 01.03.2018 määruse nr 5 ,,Vinni vallavara eeskiri" § 15  lg 3 p 2, § 19 lg 2 p 4 ja p 10,  Vinni  Vallavolikogu  o t s u s t a b:
 
1.	Lubada vallavalitsusel anda rendile N.R. Energy OÜ-le  kümneks aastaks Vinni vallale kuuluv soojatootmise taristu Vinni valla Laekvere asula kaugküttepiirkonnas ning  kajastada rendilepingus soojatootmiseks ja varustuse tagamiseks teostamisele kuuluvate investeeringute maht ja ajagraafik ning tarbijalepingute üldtingimused.

   2.   Otsus  jõustub  teatavakstegemisest.

  3.  Isikul, kelle õigusi otsusega või haldusmenetluse käigus rikuti, on õigus esitada vaie 
       haldusmenetluse seaduses sätestatud korras Vinni Vallavolikogule  asukohaga Tartu mnt 2  
       Pajusti, 30 päeva jooksul, arvates päevast, millal isik vaidlustatavast otsusest või toimingust  
       teada sai või oleks pidanud teada saama, või esitada kaebus Tartu Halduskohtule 
       halduskohtumenetluse seadustikus sätestatud korras ja tingimustel. 

/allkirjastatud elektrooniliselt/
Meelis Maine
Esimees